การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์

  1. กระเบื้องเซรามิคปูพื้น ภายใต้เครื่องหมายการค้า “ไดนาสตี้” ซึ่งผลิตโดยบริษัท ไดนาสตี้
  เซรามิค จำกัด(มหาชน) แบ่งเป็นกระเบื้องเซรามิคปูพื้นขนาด 8” x 8” , ขนาด 12” x 12”
  , ขนาด 16” x 16”

  2. กระเบื้องเซรามิคปูพื้น ภายใต้เครื่องหมายการค้า “จากัวร์” ซึ่งผลิตโดยบริษัท ไดนาสตี้
  เซรามิค จำกัด(มหาชน) แบ่งเป็นกระเบื้องเซรามิคปูพื้นขนาด 12” x 12”

  3. กระเบื้องเซรามิคปูพื้น ภายใต้เครื่องหมายการค้า “นาวาร์” ซึ่งผลิตโดยบริษัท ไดนาสตี้
  เซรามิค จำกัด(มหาชน) แบ่งเป็นกระเบื้องเซรามิคปูพื้นขนาด 12” x 12”

  4. กระเบื้องเซรามิคปูพื้น ภายใต้เครื่องหมายการค้า “ไทล์ ท้อป”
  แบ่งเป็นกระเบื้องเซรามิคปูพื้นขนาด 8” x 8” , ขนาด 12” x 12”

5. กระเบื้องเซรามิคบุผนัง ภายใต้เครื่องหมายการค้า “ไทล์ ท้อป” ขนาด 8” x 8” , ขนาด
8” x 10”

6. กระเบื้องเซรามิคปูพื้นและบุผนังภายใต้เครื่องหมายการค้า “แวลู่ ”ขนาด 8” x 8” , ขนาด
12” x 12”

7. กระเบื้องเซรามิคปูพื้นและบุผนังภายใต้เครื่องหมายการค้า “ แอนนา”ขนาด 8” x 8” ขนาด
12” x 12”

8. กระเบื้องเซรามิคปูพื้นและบุผนังภายใต้เครื่องหมายการค้า“มัสแตง ” ขนาด 8” x 8” ขนาด
12” x 12”

  9. สุขภัณฑ์และอื่นๆ ที่บริษัทฯ ซื้อมาเพื่อจำหน่ายภายใต้เครื่องหมายการค้าของผู้ผลิตอื่นได้แก่
  กาวซิเมนต์, กาวยาแนว ,บัวกาบกล้วย และผลิตภัณฑ์อื่น ๆ
  ที่เกี่ยวเนื่องกับการปูกระเบื้องเซรามิค

2. ขั้นตอนการผลิตและเทคโนโลยีที่ใช้ในการผลิต

ขั้นตอนการผลิต

1. การเตรียมวัตถุดิบ

เริ่มจากนำวัตถุดิบประเภทดิน (Clay) ชนิดต่าง ๆ และวัตถุดิบประเภทแร่ต่าง ๆ เช่น หินฟันม้า

(Feltspar) , หินผุ ซึ่งบดละเอียดแล้วนำมาผสมกันตามสูตรที่กำหนดไว้เพื่อเก็บไว้ในไซโล
(Silo)

2. การเตรียมน้ำดิน

นำวัตถุดิบที่บดละเอียดตามสูตรที่เก็บไว้ในไซโลแต่ละไซโลป้อนลงสู่เครื่องชั่ง
ที่ควบคุมด้วยระบบคอมพิวเตอร์ ทำการชั่งให้ได้ตามสูตรที่กำหนดไว้ และลำเลียงไปเก็บรวมกัน
หลังจากนั้นนำวัตถุดิบที่ผสมรวมกันนี้ป้อนเข้าสู่หม้อบดแบบต่อเนื่อง หรือโม่บด (Ball Mill)
น้ำดินที่ละเอียดดีแล้วจะไหลออกจากหม้อบดแบบต่อเนื่อง จากนั้นก็นำน้ำดินมาอบให้แห้ง
โดยผ่านเครื่องพ่นแห้ง (Spray Dryer) แล้วนำไปเก็บไว้ยังถังเก็บผงดิน (Silo)
เพื่อเตรียมขึ้นรูปกระเบื้อง

3. การขึ้นรูปแผ่นกระเบื้อง

นำผงดินที่เก็บไว้ในไซโลส่งไปเครื่องปั้มกระเบื้อง (Pressing Machinery)
ซึ่งเป็นเครื่องไฮโดรลิค ทำการขึ้นรูปผงดินดังกล่าวด้วยแรงอัดสูง เพื่อออกมาเป็นแผ่นกระเบื้องดิบ
หลังจากนั้นก็ผ่านกระบวนการเคลือบสี และพิมพ์ลวดลายต่าง ๆ
ตามต้องการเพื่อส่งเข้าเครื่องอบแห้ง (Dryer)
กระเบื้องที่ผ่านการอบแห้งเรียบร้อยแล้วจะถูกลำเลียงด้วยสายพานนำไปเรียงเก็บไว้ในรถเก็บกระเบื้อง
(Storage Car) เพื่อเตรียมส่งเข้าเตาเผาต่อไป

4. การเผากระเบื้อง

นำกระเบื้องที่เก็บไว้ในรถเก็บกระเบื้องป้อนเข้าสู่เตาเผา ซึ่งมีอุณหภูมิประมาณ 1,170
องศาเซลเซียส จากนั้นจึงผ่านกระบวนการตรวจสอบคุณภาพ
และคัดเลือกเพื่อบรรจุกล่องนำเข้าเก็บในคลังกระเบื้องเพื่อรอการจำหน่ายต่อไป

แผนผังแสดงขั้นตอนการผลิต []

3. ภาวะอุตสาหกรรมและการตลาด

ถึงแม้ว่าความต้องการกระเบื้องปูพื้นและผนังในปีที่ผ่านมาจะเติบโตเพียง 3 %
แต่ยอดขายของบริษัทฯในรอบปี 2551กลับเติบโตถึง 15 % มากกว่าการเติบโตของทั้งอุตสาหกรรม
เนื่องจากกลยุทธ์เข้าถึงผู้บริโภค โดยมีบริษัทในเครือฯที่ทำหน้าที่เป็นตัวแทนจำหน่ายสินค้าของตนเอง
มี Outlet กระจายทั่วประเทศมากกว่า 200
แห่งและยังจัดกิจกรรมในแหล่งชุมชนของแต่ละจังหวัดเพื่อให้ตราสินค้าเป็นที่รู้จัก
จนทำให้ส่วนแบ่งตลาดในประเทศเพิ่มขึ้นมาอยู่ในอันดับแรก ผลประกอบการในปี 2551
มีกำไรเพิ่มขึ้น 22% และแนวโน้มยังดีต่อเนื่องถึงปี 2552
ทั้งในเชิงปริมาณและยอดขายยังคาดว่าโตประมาณ 10% และคาดว่าอัตรากำไรขั้นต้นจะไม่ต่ำกว่าปี
2551 เนื่องจากต้นทุนน้ำมันและก๊าซธรรมชาติเริ่มปรับตัวลดลง ทางด้านการตลาด
คาดว่าภาวะเศรษฐกิจที่ชะลอตัวจะมีผลกระทบต่อตลาดกระเบื้องราคาสูง
แต่สำหรับกระเบื้องในตลาดที่ DCC
เป็นผู้นำตลาดยังไม่น่าจะได้รับผลกระทบรุนแรงนักเนื่องจากเป็นกระเบื้องที่มีราคาไม่แพง
และกลุ่มลูกค้าอยู่ในต่างจังหวัดเป็นส่วนใหญ่ แม้แนวโน้มราคาสินค้าเกษตรในปี 2552
จะปรับตัวเพิ่มขึ้นไม่มากนักเมื่อเทียบกับปี 2551 แต่การอัดฉีดเงินเข้าสู่กลุ่มรากหญ้า
จะช่วยกระตุ้นกำลังซื้อกระเบื้องราคาถูกให้ปรับตัวเพิ่มขึ้น นอกจากนี้
บริษัทฯยังเป็นผู้ผลิตกระเบื้องที่มีต้นทุนการผลิตในระดับต่ำกว่าคู่แข่ง ประกอบกับ
ราคาก๊าซธรรมชาติปี 2552 คาดจะปรับตัวลงตามราคาน้ำมันในตลาดโลก
อีกทั้งฐานะทางการเงินที่แข็งแกร่งและมีระดับสินค้าคงคลังในระดับเหมาะสม
จะช่วยหนุนให้กำไรสุทธิปี 2552 ยังเติบโตและทำให้บริษัทสามารถจ่ายปันผลในระดับสูงได้สม่ำเสมอ

ผลประกอบการในปี 2551 เปรียบเทียบกับกลุ่มอุตสาหกรรมเดียวกัน (ข้อมูลจากตลาดหลักทรัพย์ฯ)

+---------------+------------+------------+-------------+------------+
| (             | DCC-Co     | TGCI       | RCI-        | UMI        |
| Unit-000Baht) | nsolidated |            |             |            |
|               |            |            | C           |            |
|               |            |            | onsolidated |            |
+---------------+------------+------------+-------------+------------+
| Net Sales     | 5,089      | 1,495      | 1,300       | 2,095      |
+---------------+------------+------------+-------------+------------+
| Gross Profit  | 39%        | 6%         | 20%         | 12%        |
| Margin        |            |            |             |            |
+---------------+------------+------------+-------------+------------+
| Net Profit    | 664        | -432       | -157        | -113       |
+---------------+------------+------------+-------------+------------+

4. การจำหน่ายและช่องทางการจำหน่าย

บริษัท ไดนาสตี้ เซรามิค จำกัด(มหาชน)
ประกอบธุรกิจหลักเป็นผู้ผลิตและจำหน่ายกระเบื้องเซรามิคและรับซื้อสินค้าทั้งหมดที่ผลิตจากบริษัท
ไทล์ ท้อป อินดัสตรี้ จำกัด(มหาชน) ในราคาขายส่งมาจัดจำหน่าย
และยังนำเข้ากระเบื้องแกรนิตจากประเทศจีนซึ่งมีขนาดใหญ่กว่าชนิดที่บริษัทผลิตเอง รวมทั้งสั่งซื้อ
สุขภัณฑ์ ,กาวซีเมนต์ และกาวยาแนว มาจัดจำหน่ายผ่านบริษัทย่อย 3 บริษัท คือ บริษัท พิค แอนด์
เปย์ จำกัด บริษัท เมืองทองเซรามิค จำกัด และ บริษัท เวิลด์ไวด์ เซรามิค จำกัด
ที่บริษัทได้เข้าไปลงทุนถือหุ้นมากกว่า 90 %เมื่อปี 2548
เพื่อทำตลาดขายปลีกเองในรูปตลาดนัดกระเบื้องฯ ทำให้บริษัทใกล้ชิดกับลูกค้ามากขึ้น
รู้ความต้องการและแนวทางการเลือกซื้อกระเบื้องของลูกค้า
และได้นำข้อมูลมาปรับปรุงสินค้าและการบริการ ทำให้สามารถขายสินค้าได้มากขึ้น

ข้อมูลทางการเงินจำแนกตามส่วนงานภูมิศาสตร์

รายละเอียดข้อมูลทางการเงินจำแนกตามส่วนงานภูมิศาสตร์ของบริษัทและบริษัทย่อยสำหรับแต่ละ
ปีสิ้นสุดวันที่ 31 ธันวาคม 2551 และ 2550 มีดังนี้

  ----------- ------------------- -- ------------- -- ----------- -- ---------- -- ------------- -- -------------
              พันบาท                                                                                 

              สำหรับแต่ละปีสิ้นสุดวันที่                                                                     
              31 ธันวาคม                                                                             

              ในประเทศ                                ต่างประเทศ                    รวม              

              2551                   2550             2551           2550          2551             2550

  ขายสุทธิ      5,022,481              4,415,952        66,954         42,464        5,089,435        4,458,416

  ต้นทุนขาย     (3,075,869)            (2,705,236)      (54,082)       (36,989)      (3,129,951)      (2,742,225)

  กำไรขั้นต้น    1,946,612              1,710,716        12,872         5,475         1,959,484        1,716,191
  ----------- ------------------- -- ------------- -- ----------- -- ---------- -- ------------- -- -------------

5. การจัดหาผลิตภัณฑ์และบริการ

วัตถุดิบ

บริษัทและบริษัทย่อยใช้แหล่งวัตถุดิบในประเทศ ซึ่งประกอบด้วยวัตถุดิบที่ใช้ทำเนื้อกระเบื้อง
ซึ่งประกอบด้วย ดิน,หิน และแร่
วัตถุดิบที่เป็นตัวเนื้อกระเบื้องบริษัทซื้อจากแหล่งวัตถุดิบในประเทศทั้งหมด ได้แก่
ดินเหนียวจากจังหวัดลำปาง , หินฟันม้าจากจังหวัดตาก , หินผุจากจังหวัดกาญจนบุรี
และดินเหลืองจากจังหวัดปราจีนบุรี เป็นต้น วัตถุดิบที่ใช้ทำสารเคลือบ ประกอบด้วยวัสดุเคลือบและสี
และสารเคมีต่าง ๆ ซึ่งบริษัทและบริษัทย่อยต้องนำเข้าจากต่างประเทศร้อยละ 80 เช่น FRITS
สีต่าง ๆ มีเพียงร้อยละ 20 ที่ซื้อจากแหล่งวัตถุดิบภายในประเทศเท่านั้น

กำลังการผลิต

กำลังการผลิตและ % การใช้กำลังการผลิตในรอบ 3 ปี ที่ผ่านมาของบริษัทและบริษัทย่อยมีดังนี้

  ----------------------------- ------- ------- ------- ------- -------- ------------------- --------- ---------
                                                                         ปริมาณการผลิต                   

  บริษัท / ผลิตกระเบื้อง                                                      (ล้านตารางเมตรต่อปี)             

                                                                         2551                2550      2549

  บริษัท ไดนาสตี้ เซรามิค                                                     20                  18        16
  จำกัด(มหาชน) - กำลังการผลิต                                                                             

  (ผลิตเฉพาะกระเบื้องเซรามิคปูพื้น)                                             93%                 87%       80%
  กำลังผลิตร้อยละ                                                                                         

  บริษัท ไทล์ ท้อป อินดัสตรี้                                                    22                  18        22
  จำกัด(มหาชน)- กำลังการผลิต                                                                              

  (ผลิตกระเบื้องเซรามิคปูพื้นและบุผนัง )                                          90%                 75%       93%
  กำลังผลิตร้อยละ                                                                                         

  (ของกำลังการผลิตปกติ)                                                                                    
  ----------------------------- ------- ------- ------- ------- -------- ------------------- --------- ---------

ผลประกอบการของแต่ละสายผลิตภัณฑ์ (จากงบการเงินเฉพาะบริษัท วิธี Cost Method)

  สินค้าที่บริษัทผลิตเองโรงงานที่ผลิตสินค้าของบริษัท ไดนาสตี้ เซรามิค จำกัด(มหาชน)

  ตั้งอยู่ที่เลขที่ 54/8 หมู่ที่ 3 ถนนสุวรรณศร ตำบลโคกแย้ อำเภอหนองแค จังหวัดสระบุรี 18230

โทรศัพท์ 036 – 379023-4 โทรสาร 036 – 371024 , 036 – 379204

กำลังการผลิต กระเบื้องเซรามิคชนิดปูพื้น ปี 2551 จำนวน 20 ล้านตารางเมตร

  สินค้าที่ซื้อจากบริษัทย่อยโรงงานที่ผลิตสินค้าของบริษัท ไทล์ ท้อป อินดัสตรี้ จำกัด(มหาชน)

  ตั้งอยู่ที่เลขที่ 3/2 หมู่ 8ถนนพหลโยธิน ตำบลหนองไข่น้ำ อำเภอหนองแค จังหวัดสระบุรี 18230

  โทรศัพท์ 036 – 371815 , 036 – 370595 , 036 – 325151-9 โทรสาร 036 –
  371111

กำลังการผลิต กระเบื้องเซรามิคชนิดปูพื้นและ บุผนัง ปี 2551 จำนวน 22 ล้านตารางเมตร

สินค้าสุขภัณฑ์และอื่นๆ ซื้อจากบริษัท ไทยแสตนดาร์ดไปป์ จำกัด

ปริมาณสุขภัณฑ์และอื่นๆ ที่ซื้อมาเพื่อขายปีละ 46 พันชิ้น

มูลค่าสุขภัณฑ์และอื่นๆ ที่ซื้อมาเพื่อขายปีละ 21 ล้านบาท

  สินค้ากาวยาแนวและกาวซิเมนต์ซื้อจากบริษัท สยามสแตนดาร์ด โปรดักส์ จำกัด

ปริมาณกาวยาแนวและกาวซิเมนต์ที่ซื้อมาเพื่อขายปีละ 221 พันกล่อง

มูลค่ากาวยาแนวและกาวซิเมนต์ที่ซื้อมาเพื่อขายปีละ 30 ล้านบาท

วัตถุดิบที่สำคัญต่อการผลิต

ดินและหินบด และแร่ที่สั่งซื้อในประเทศแถบจังหวัด ลำปาง, กาญจนบุรี, ราชบุรี, สิงห์บุรี ,
ชัยภูมิ, ปราจีนบุรี, ตาก เป็นต้น ในสัดส่วน ร้อยละ 80
ไม่มีปัญหาเรื่องขาดแคลนวัตถุดิบในระยะยาวเนื่องจากบริษัทฯมีแผนสำรองกรณีวัตถุดิบขาดสต๊อก

สีเพื่อการผลิตกระเบื้องเซรามิคและสารเคลือบและยึดเกาะสีกระเบื้องเซรามิคซึ่งสั่งซื้อจากต่างประเทศร้อยละ
20 ซึ่งไม่มีความเสี่ยงในการจัดหาวัตถุดิบในระยะยาวเช่นกัน
แต่มีผลกระทบในด้านราคาของวัตถุดิบที่สั่งซื้อจากต่างประเทศตามค่าของอัตราแลกเปลี่ยนเงินตราในสกุลต่างประเทศที่สั่งซื้อกับค่าของเงินบาทเท่านั้น

ผู้จัดจำหน่ายวัตถุดิบที่บริษัทสั่งซื้อเพื่อการผลิต

ในประเทศบริษัทสั่งซื้อวัตถุดิบจากผู้ขายหลายราย ไม่มีความเสี่ยงในการต่อรองเรื่องราคา
ด้านการสั่งซื้อจากต่างประเทศ บริษัทสั่งซื้อวัตถุดิบจากประเทศอิตาลี ตุรกี
และสาธารณรัฐประชาชนจีน
ที่มีชื่อเสียงในการผลิตกระเบื้องเซรามิคจากผู้ขายหลายรายจึงไม่มีความเสี่ยงในการเปลี่ยนแปลงผู้ขาย
และบริษัทมีสัมพันธภาพอันดีกับผู้ขายซึ่งเป็นผู้ผลิตรายใหญ่
มีแหล่งวัตถุดิบอยู่หลายแห่งทั้งในและนอกประเทศ
หากมีการเปลี่ยนผู้ขายบริษัทอาจหาผู้ขายทดแทนได้โดยง่ายเพราะมีการสำรองผู้ขายวัตถุดิบไว้อยู่หลายราย
อีกทั้ง
บริษัทฯยังมีการทดลองวัตถุดิบให้ผู้ขายรายย่อยเพื่อเป็นอีกทางเลือกในการหาแหล่งวัตถุดิบสำรองและราคาถูก

บริษัทผู้จำหน่ายวัตถุดิบ , อะไหล่เครื่องจักรและบรรจุภัณฑ์หลัก ๆ ที่บริษัทสั่งซื้อวัตถุดิบและบรรจุภัณฑ์
ได้แก่

ต่างประเทศ

1. Ever Luck International LTD. 4. Air Power Group SPA

2. Euro Kimya Sanayi VE Ticaret A.S. 5. Sacmi(Singapore) PTL LT

3. Industrie Bitossi S.P.A. 6. Siti- B&T Group SPA

ในประเทศ

1. บริษัท สยามไฟน์เคลย์ จำกัด

  2. บริษัท เซอร์เท็กซ์ อินดัส-เทรค จำกัด

3. บริษัท เซรามิค แมทเทค จำกัด

4. บริษัท สยามฟริท จำกัด

  5. บริษัท เฟอร์โร (ประเทศไทย) จำกัด

  6. บริษัท เอ็ม.เอส.อินดัสเทรียล ซัพพลาย จำกัด

7. บริษัท คัฟเวอร์ เอเซีย จำกัด

8. บริษัท ไท่หยาง อุตสาหกรรม จำกัด

9. บริษัท เอ เอส เอ คอนเทนเนอร์ จำกัด

10. บริษัท เอ เอส เอ บ๊อกซ์บอร์ด คอนเทนเนอร์ จำกัด